Diari Oficial de la Generalitat Valenciana


Sumari del DOGV 5545, del 29-06-2007 (2007/8673)

RESOLUCIÓ de 27 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació i l'Institut Cartogràfic Valencià per a l'actualització del SIG Citrícola en la totalitat de municipis de la província de Castelló per mitjà de tècniques de teledetecció i fotografia d'infraroig.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8673


Data del document
:   27-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * cooperació administrativa
    * investigació agronòmica

RESOLUCIÓ de 27 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació i l'Institut Cartogràfic Valencià per a l'actualització del SIG Citrícola en la totalitat de municipis de la província de Castelló per mitjà de tècniques de teledetecció i fotografia d'infraroig. [2007/8673]  
Subscrit, després de la tramitació prèvia reglamentària, entre la conselleria d'Agricultura, Pesca i Alimentació i l'Institut Cartogràfic Valencià, el 5 de juny de 2007, un Conveni de col·laboració per a l'actualització del SIG citrícola en la totalitat de municipis de la província de Castelló per mitjà de tècniques de teledetecció i fotografia d'infraroig, i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0865/2007, i que figura com a annex d'esta resolució.  
València, 27 de juny de 2007. La directora general de Relacions amb les Corts i Secretariat del Govern: Angélica Such Ronda.  
Conveni de col·laboració entre la conselleria d'Agricultura, Pesca i Alimentació i l'Institut Cartogràfic Valencià per a l'actualització del SIG Citrícola en la totalitat de municipis de la província de Castelló per mitjà de tècniques de teledetecció i fotografia d'infraroig.  
València, 5 de juny de 2007  
Reunits  
D'una part, el conseller d'Agricultura, Pesca i Alimentació de la Generalitat Valenciana, Juan Gabriel Cotino Ferrer, d'acord amb el Decret 2/2006, de 29 de maig, del president de la Generalitat, en representació d'esta, facultat per a este acte per Acord del Govern Valencià de data 1 de juny de 2007.  
D'una altra part, el conseller de Justícia, Interior i Administracions Públiques, Miguel Peralta Viñes, com a president del Consell Rector de l'Institut Cartogràfic Valencià, amb CIF número L-0031507-M, organisme creat per la Llei 9/1997, de 9 de desembre, i facultat per a este acte en virtut del que es disposa en els articles 5-2 i 8-a) de l'esmentada llei i en els articles 4-3 i 6-a) del Decret 186/2000, de 22 de desembre, que va aprovar el Reglament Orgànic i Funcional d'este organisme autònom.  
Exposen  
Primer. Que la conselleria d'Agricultura, Pesca i Alimentació en l'àmbit de les seues competències, té entre altres, l'objectiu de fomentar la investigació científica, el desenrotllament tecnològic i la innovació en l'àmbit agroalimentari.  
Segon. Que la conselleria d'Agricultura, Pesca i Alimentació podrà assolir els seus objectius a través del finançament de projectes d'investigació, desenrotllament i innovació, amb interés per al sector agroalimentari valencià.  
Tercer. Que l'ICV, és una entitat creada amb l'objectiu d'impulsar, coordinar i, si escau, fomentar les tasques de desenrotllament cartogràfic i de qualsevol altra tecnologia geogràfica en l'àmbit de les competències de la Generalitat i, per al seu compliment, inclou dins de les seues funcions la investigació i el desenrotllament de noves tècniques en el domini de l'enginyeria geodèsica, cartogràfica i topogràfica.  
Quart. Que la conselleria d'Agricultura, Pesca i Alimentació, amb l'objectiu d'oferir als agents econòmics del sector un coneixement detallat de la realitat d'este amb la finalitat de facilitar la presa de decisions, desitja aplicar noves tècniques que garantisquen la contínua actualització de les dades del SIG Citrícola de la Comunitat Valenciana, així com completar l'inventari citrícola de manera que cobrisca el 100% del territori.  
Quint. Que l'ICV és l'instrument del Govern Valencià que subministra informació cartogràfica del territori, disposant dels mitjans necessaris per a procedir a l'actuació del SIG Citrícola requerida per la conselleria d'Agricultura, Pesca i Alimentació.  
Tenint en compte això exposat, la conselleria d'Agricultura, Pesca i Alimentació i l'ICV formalitzen el present conveni d'acord amb les següents  
Clàusules  
Primera. Objecte  
El present conveni té com a objecte completar i revisar el SIG Citrícola de la Comunitat Valenciana corresponent a la província de Castelló per mitjà de tècniques de teledetecció i de tractament digital d'imatges.   
Segona. Desenrotllament dels treballs  
Els treballs objecte del present conveni consistiran en la determinació de les parcel·les i recintes parcel·laris citrícoles que han desaparegut i identificarà les parcel·les de cítrics que, amb motiu de rompuda de noves terres per canvi de cultiu, hagen aparegut en la zona d'estudi des de l'elaboració del SIG Citrícola fins a la data actual.  
Així mateix, en els municipis i els polígons cadastrals no continguts actualment en el SIG Citrícola, atés que s'incorporen per primera vegada, no s'establiran els canvis d'ús, sinó que es determinarà quines parcel·les són citrícoles.  
Com a informació de partida per als objectius descrits es comptarà amb la informació necessària del SIG Citrícola de la zona d'estudi que serà aportada per la conselleria d'Agricultura, Pesca i Alimentació, imatges digitals aèries de les zones visible i infraroja de l'espectre electromagnètic obtingudes, per mitjà de sensors aerotransportats, l'any 2005, i proporcionades per l'Institut Cartogràfic Valencià, les quals, una vegada degudament preprocessades i georeferenciades, es confrontaran amb la informació continguda en la base de dades vectorials del SIG Citrícola i amb la informació cadastral sobre cultius.  
Per mitjà de tècniques de processament digital d'imatges s'aplicarà una metodologia que permeta l'estudi automàtic de les transicions esmentades en la utilització de les parcel·les citrícoles, i s'establiran, a més, totes aquelles parcel·les la classificació de les quals resulte dubtosa i requerisca una ulterior visita a camp per a la seua perfecta definició.  
Els treballs es realitzaran per blocs, dins dels quals la unitat mínima serà el municipi, amb l'objectiu d'articular de manera òptima la coordinació necessària amb els treballs de camp.  
Com a resultat s'obtindran una sèrie de capes cartogràfiques integrades en un Sistema d'Informació Geogràfica, de manera que es facilite la planificació de les eixides a camp, agilitzant així el procés integral d'actualització del SIG Citrícola.  
D'altra banda, els resultats contindran una relació per municipis amb expressió de les parcel·les cadastrals de cítrics que han desaparegut per canvi d'ús i la seua extensió superficial, així com la relació de les parcel·les cadastrals en què es detecten cítrics i no s'especificava així en el SIG-Citrícola, també amb la seua extensió superficial amb un resum final per cada municipi en què es faça constar la superfície citrícola del SIG-Citrícola de base, la superfície citrícola desapareguda, la superfície citrícola nova i la superfície citrícola resultant de l'esmentat municipi. I finalment la relació, en municipis nous i polígons cadastrals nous en què no s'havia constituït el SIG-Citrícola, de la relació de parcel·les cadastrals i la seua extensió en aquelles que existisquen cítrics.  
Tercera. Prestació econòmica de la conselleria d'Agricultura, Pesca i Alimentació  
Per al compliment dels objectius i els compromisos ressenyats, per part de l'Institut Cartogràfic Valencià, la conselleria d'Agricultura, Pesca i Alimentació abonarà la quantitat de cent mil euros (100.000,00 €) que seran imputats al capítol VI, del programa 711.10, d'esta conselleria com a pagament per al desenrotllament dels treballs inclosos en este conveni.  
Quarta. Forma de pagament i justificació  
L'entrega definitiva dels treballs es realitzarà abans del 15 de novembre de 2007. El pagament de la quantitat compromesa, per la conselleria d'Agricultura, Pesca i Alimentació, es concedirà quan s'haja complit l'objecte del conveni i prèvia presentació de la corresponent factura.  
Quinta. Comissió de Seguiment  
Amb la finalitat d'assegurar una adequada coordinació en totes aquelles qüestions relacionades amb el conveni, es constituirà una Comissió Mixta de Seguiment integrada per dos representants de la conselleria d'Agricultura, Pesca i Alimentació i dos representants de l'ICV.  
Correspon a la Comissió de Seguiment:   
- Vetlar pel compliment de les especificacions del present conveni, proposant a les respectives entitats les variacions que es consideren necessàries.  
- Assegurar la coordinació de les diferents actuacions cartogràfiques durant la seua planificació i execució.  
- Dirimir els conflictes o controvèrsies que pogueren sorgir com a conseqüència de l'aplicació i interpretació de les clàusules del present conveni.  
Sexta. Vigència  
El present conveni acabarà la vigència el 30 de novembre de 2007.  
Sèptima. Rescissió i resolució del conveni  
Així mateix, seran causes de rescissió del conveni el mutu acord de les parts o la denúncia expressa d'una d'estes, i la impossibilitat sobrevinguda de realitzar les actuacions objecte del conveni per causa aliena a la voluntat d'estes, i haurà de, en este cas, la part afectada per l'esmentada impossibilitat, comunicar-ho a l'altra part amb antelació suficient a la data en què haja de donar-se per rescindit el conveni. En els supòsits, l'Institut Cartogràfic valencià haurà d'emetre un informe amb tots els resultats obtinguts fins eixa data, abonant la conselleria d'Agricultura, Pesca i Alimentació l'import proporcional que corresponga al valor del treball realitzat.  
Octava. Marc jurídic  
El present conveni té naturalesa administrativa.  
Les qüestions litigioses que puguen sorgir en la interpretació o incompliment de les obligacions que es deriven del present conveni, i que no hagen pogut ser dirimides pels responsables del seguiment, es resoldran per la via contenciosa administrativa en la manera regulada en la llei de l'esmentada jurisdicció.  
I en prova de conformitat de tot allò que s'ha dit, ambdós parts firmen en tres exemplars el present conveni en el lloc i la data indicats en l'encapçalament.  
El conseller d'Agricultura, Pesca i Alimentació,  
Juan Gabriel Cotino Ferrer  
El president del Consell Rector de l'ICV,  
Miguel Peralta Viñes